******

 *REPUBLIKA HRVATSKA*

*OPĆINSKI SUD U OSIJEKU*

 *Ured predsjednika*

# Broj: Su-210/2020-4

# Osijek, 01. travnja 2020.g.

*Na temelju članka 17. Zakona o zaštiti prijavitelja nepravilnosti ("Narodne novine", broj: 17/19), članka 30. st. 1. i članka 31. st. 1. Zakona o sudovima ("Narodne novine", broj: 28/13, 33/15, 82/15, 82/16, 67/18, 126/19) predsjednica Općinskog suda u Osijeku donosi*

*ODLUKU*

*O IMENOVANJU POVJERLJIVE OSOBE*

*I.*

*NIKOLINA PRIMORAC, viša sudska savjetnica – specijalist, imenuje se povjerljivom osobom za zaprimanje prijava nepravilnosti i vođenje postupka u vezi s prijavom nepravilnosti.*

*II.*

*Sukladno odredbama članka 19. Zakona o zaštiti prijavitelja nepravilnosti ("Narodne novine", broj 17/19) ovlaštena osoba iz točke I. dužna je:*

*-zaprimiti prijavu nepravilnosti,*

*-ispitati prijavu nepravilnosti najkasnije u roku od šezdeset dana od dana zaprimanja prijave,*

*-bez odgode poduzeti radnje iz svoje nadležnosti potrebne za zaštitu prijavitelja nepravilnosti ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti,*

*-prijavu nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem,*

*-obavijestiti prijavitelja nepravilnosti, na njegov zahtjev, o tijeku i radnjama poduzetim u postupku i omogućiti mu uvid u spis u roku od trideset dana od zaprimanja zahtjeva,*

*-pisanim putem obavijestiti prijavitelja nepravilnosti o ishodu postupka iz stavka 1. ovog članka odmah nakon njegovog završetka,*

*-pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 dana od odlučivanja o prijavi,*

*-čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.*

*Povjerljiva osoba treba svoje dužnosti obavljati zakonito i savjesno i ne smije zlouporabiti svoje ovlasti na štetu prijavitelja nepravilnosti.*

*III.*

*Službeni kontakt podaci povjerljive osobe su:*

*Broj telefona: 031/228-515*

*Adresa elektroničke pošte:* *Nikolina.Primorac@osos.pravosudje.hr*

*IV.*

*Ova Odluka stupa na snagu danom donošenja, a objaviti će se na web stranici Općinskog suda u Osijeku.*

*Predsjednica suda*

 *Zrinka Šeks-Poštić*